उन्होंने बताया कि मुठभेड़ स्थल से कुछ हथियार और गोला-बारूद भी बरामद किया गया। प्रवक्ता ने मारे गए आतंकवादियों की पहचान फुरकान राशिद लोन उर्फ आदिल और लियाकत अहमद लोन उर्फ सहाबा उर्फ उमर खालिद के रूप में की है। दोनों आतंकवादी लश्कर-ए-तैयबा के थे। प्रवक्ता ने बताया कि कुपवाड़ा शर्तपुरा इलाके का रहने वाले फुरकान की कई आपराधिक मामलों में पुलिस को तलाश थी। प्रवक्ता ने बताया कि बारामूला जिले के सोपोर के हरवान इलाके का रहने वाले लियाकत का आतंक से जुड़ी गतिविधियों में शामिल रहने का एक लंबा इतिहास है और एक स्थानीय नाबालिग लड़की को अगवा कर बलात्कार करने सहित कई आपराधिक मामलों में वह वांछित था।